CELEX: C2007/269/90
Language: mt
Date: 2007-11-10 00:00:00
Title: Kawża T-317/07: Rikors ippreżentat fis- 27 ta' Awwissu 2007 — Il-Kummissjoni vs B2Test

10.11.2007   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               C 269/50
            
         Rikors ippreżentat fis-27 ta' Awwissu 2007 — Il-Kummissjoni vs B2Test
   (Kawża T-317/07)
   (2007/C 269/90)
   Lingwa tal-kawża: Il-Franċiż
   Partijiet
   
      Rikorrenti: Il-Kummissjoni tal-Komunitajiet Ewropej (Brussell, il-Belgju) (rappreżentanti: L. Escobar Guerrero, aġent, u E. Bouttier, avukat)
   
      Konvenuta: B2Test (Gardanne, Franza)
   Talbiet tar-rikorrenti
   
               —
            
            
               tikkundanna lill-kumpannija B2Test tħallas lir-rikorrenti s-somma ta' EUR 50 110,72 li tikkorrispondi għas-somma prinċipali ta' EUR 43 437,94 flimkien mas-somma ta' EUR 6 672,78 f'imgħaxijiet għal dewmien dovuti fit-23 ta' Diċembru 2004;
            
         
               —
            
            
               tikkundanna lill-kumpannija B2Test tħallas s-somma ta' EUR 8,03 kuljum bħala mgħaxijiet dovuti, bl-istess rati, li jiddekorru mill-24 ta' Diċembru 2004 sa meta jsir il-ħlas sħiħ;
            
         
               —
            
            
               tikkundanna lill-kumpannija B2Test tbati l-ispejjeż ta' din il-kawża.
            
         Motivi u argumenti prinċipali
   Permezz ta' dan ir-rikors ibbażat fuq klawsola ta' arbitraġġ, ir-rikorrenti titlob li l-konvenuta tiġi kkundannata tħallas lura l-ammont ta' ħlas bil-quddiem magħmul mill-Kummissjoni, kif ukoll l-imgħaxijiet għal dewmien, wara n-nuqqas ta' eżekuzzjoni tal-kuntratt nru BRST-CT-98-5452, konkluż fil-kuntest ta' programm speċifiku ta' riċerka u ta' żvilupp teknoloġiku, inkluż ta' dimostrazzjoni, fil-qasam tat-teknoloġiji industrijali u tat-teknoloġiji materjali (1994-1998) (1) u li jirrigwarda l-proġett “Research and development of a new safety flooring based on recycled plastic and rubber materials for an environmental and economical added value”.
   Skond il-kuntratt, il-konvenuta kellha, kull tant żmien, tippreżenta d-dokumenti xjentifiċi u finanzjarji msemmija fl-istress kuntratt lill-Kummissjoni. Skond ir-rikorrenti, parti biss mid-dokumenti meħtieġa mill-kuntratt intbagħtu mill-konvenuta, b'madwar tliet snin ta' dewmien fir-rigward tat-termini stabbiliti. Ir-rapport finali tal-proġett qatt ma ntbagħat. Ir-rikorrenti għalhekk issostni li l-konvenuta naqset milli twettaq l-obbligi kuntrattwali tagħha u għandha tħallas lura lill-Kummissjoni l-fondi li fil-bidu din kienet ħallsitha bil-quddiem.
   
      (1)  ĠU 1994, L 222, p. 19.